നിപാ രോഗം

നിപ വൈറസ് മൂലമുണ്ടാകുന്ന ഒരു വൈറൽ അണുബാധയാണ് നിപാ രോഗം. പനി, ചുമ, തലവേദന, ശ്വാസതടസ്സം, കൺഫ്യൂഷൻ എന്നിവയൊക്കെ അണുബാധയുടെ ലക്ഷണങ്ങളായി കാണാറുണ്ട്. ലക്ഷണങ്ങളില്ലാതെയും നിപാ രോഗം കാണപ്പെടാറുണ്ട്. ഇത് ഒന്നോ രണ്ടോ ദിവസത്തിനുള്ളിൽ രോഗിയെ കോമയിലേക്ക് നയിച്ചേക്കാം. തലച്ചോറിലെ വീക്കം, അപസ്മാരം എന്നിവ രോഗം സുഖപ്പെട്ട ശേഷവും സങ്കീർണ്ണത സൃഷ്ടിക്കാറുണ്ട്.

 രോഗകാരണം 
വവ്വാലുകളിലെ ചില ഇനങ്ങളിലൂടെയാണ് ഹെനിപവൈറസ്  ജനുസ്സിലെ ഒരു തരം ആർഎൻഎ വൈറസായ നിപാ വൈറസ് (NiV) മനുഷ്യരിലും മറ്റ് മൃഗങ്ങളിലും എത്തിച്ചേരുന്നത്. പഴം തീനി വവ്വാലുകളാണ് പ്രധാനമായും വൈറസിന്റെ ഉറവിടം. ഇത് മനുഷ്യർക്കിടയിലും മറ്റ് മൃഗങ്ങളിൽ നിന്നും മനുഷ്യരിലേക്കും പകരാം. ഉറവിടമായോ വൈറസ് ബാധിതരുമായോ ഉള്ള നേരിട്ടുള്ള സമ്പർക്കത്തിലൂടെയാണ് രോഗം പകരുന്നത്. രോഗലക്ഷണങ്ങളെ അടിസ്ഥാനമാക്കിയുള്ള അനുമാനം, സ്ഥിരീകരിക്കാൻ ലബോറട്ടറി പരിശോധനയെ ആശ്രയിക്കുന്നു.

 രോഗപരിചരണം 
നിപാ രോഗത്തിന് നിലവിൽ (2026) ചികിത്സയോ വാക്സിനോ കണ്ടുപിടിക്കപ്പെട്ടിട്ടില്ല. അനുബന്ധമായ ലക്ഷണങ്ങൾക്കുള്ള ചികിത്സകൾ (Symptomatic treatment) മാത്രമാണ് രോഗിക്ക് നൽകിവരാറുള്ളത്. രോഗികളുമായും വൈറസ് ഉറവിടങ്ങളുമായുമുള്ള സമ്പർക്കം ഇല്ലാതാക്കുക എന്നതാണ് പ്രതിരോധമാർഗ്ഗം. 

 രോഗബാധകൾ 
1998-ൽ മലേഷ്യയിൽ രോഗപ്പകർച്ച തുടങ്ങിയതോടെയാണ് ഈ രോഗം തിരിച്ചറിയപ്പെടുന്നത്. 1999 വരെ നീണ്ടുനിന്നു രോഗപ്പകർച്ച. രോഗം ആരംഭിച്ച സുങ്കൈ നിപാ എന്ന ഗ്രാമത്തിൽ നിന്നാണ് രോഗത്തിന്റെയും വൈറസിന്റെയും നാമം രൂപപ്പെട്ടത്.

2018 വരെ ഏകദേശം 700 പേർക്ക് രോഗം റിപ്പോർട്ട് ചെയ്യപ്പെട്ടിട്ടുണ്ടായിരുന്നതിൽ മരണനിരക്ക് 40 മുതൽ 75 ശതമാനം വരെയായിരുന്നു. 2018-ൽ ഇന്ത്യൻ സംസ്ഥാനമായ കേരളത്തിൽ രോഗപ്പകർച്ചയിൽ 17 പേർ മരണപ്പെട്ടു. 

 അവലംബം 

വർഗ്ഗം:Translated from MDWiki